Sam Houston

Samuel Houston (født 2. mars 1793 i Rockbridge County i Virginia i USA, død 26. juli 1863 i Huntsville i Texas) var en amerikansk politiker, general og president i Republikken Texas.

Liv og virke

Bakgrunn 
Houston var sønn til major Samuel Houston og Elizabeth Paxton, som ett av ni barn. Hans far var medlem av Morgan's Rifle Brigade under den amerikanske uavhengighetskrigen.

Texasrevolusjonen

Slaget ved Fort Alamo 

Houston var ikke til stede da meksikanerne tok Fort Alamo. Hans taktikk etter slaget var å trekke seg lenger og lenger tilbake, slik at den meksikanske generalen Antonio López de Santa Anna skulle finne sitt Waterloo. Denne taktikken fungerte til slutt, og selv om taktikken møtte stor kritikk da den sto på, ble Houston mer populær da den senere viste seg vellykket.

Slaget ved San Jacinto 

21. mars 1836 beseiret Republikken Texas' styrker, under ledelse av general Houston, meksikanerne i slaget ved San Jacinto. Dette avsluttet krigen mellom Texas og Mexico, og sikret uavhengigheten til den nye republikken.

President i Republikken Texas 
Houston ble valgt til president i Republikken Texas to ganger, første gang 5. september 1836. Han var president fra 22. oktober 1836 til 10. desember 1838 og andre gangen fra 12. desember 1841 til 9. desember 1844.

Senator i USA 
Etter at Texas ble en av USAs delstater i 1845, ble han valgt inn i senatet. Han var senator i tretten år, fra 21. februar 1846 til 4. mars 1859.

Ekteskap 
Den 9. mai 1840 giftet han seg med Margaret Moffette Lea i Marion i Alabama. Sammen fikk de åtte barn.

Siste år 
 	 	 
Han trakk seg tilbake i 1862 til sin gård i Huntsville. I 1863 døde han stille hjemme, med hustruen ved sin side. Hans siste ord var Texas. Texas. Margaret.

På hans gravstein står følgende inskripsjon:
A Brave Soldier. A Fearless Statesman.
A Great Orator – A Pure Patriot.
A Faithful Friend, A Loyal Citizen.
A Devoted Husband and Father.
A Consistent Christian – An Honest Man.

Referanser

Eksterne lenker 
 
 

Guvernører i Tennessee
Guvernører i Texas
Senatorer fra Texas
Kongressrepresentanter fra Tennessee
Personer fra Rockbridge County i Virginia
Personer fra Blount County i Tennessee
Personer fra Polk County i Tennessee